CELEX: 52018PC0533
Language: hr
Date: 2018-07-16
Title: Prijedlog UREDBE VIJEĆA o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu količinskog ograničenja za otkup obranog mlijeka u prahu

EUROPSKA KOMISIJA
            Bruxelles, 16.7.2018.
            COM(2018) 533 final
            2018/0286(NLE)
            Prijedlog
            UREDBE VIJEĆA
            o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu količinskog ograničenja za otkup obranog mlijeka u prahu
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               
                  Uredbom Vijeća 1370/2013 utvrđena je gornja granica od 109 000 tona ispod koje se obrano mlijeko u prahu mora otkupiti po fiksnoj cijeni (169,8 EUR/100 kg) tijekom razdoblja javne intervencije (od 1. ožujka do 30. rujna). Nakon dosezanja gornje granice javna intervencija nastavlja se, ali u okviru natječajnog postupka sve do završetka razdoblja intervencije.
               
               
                  Ta gornja granica utvrđena je na nulu u 2018. kako bi se izbjeglo da se javna intervencija za obrano mlijeko u prahu po fiksnoj cijeni odvija bez tržišnog opravdanja (npr. dok su cijene maslaca i otkupne cijene mlijeka bile prilično visoke), u svjetlu dugogodišnjeg jaza između cijena mliječnih masti i mliječnih bjelančevina.
               
               
                  Stoga se u 2018. javna intervencija provodi putem natječajnog postupka. Glasanjem u okviru Odbora za zajedničku organizaciju poljoprivrednih tržišta Komisija za svaki pojedinačni slučaj odlučuje koje bi količine trebalo otkupiti i po kojoj otkupnoj cijeni.
               
               
                  U 2018. cijene obranog mlijeka u prahu na tržištu EU-a ostale su u prosjeku 19 % niže od razine javne intervencije, a cijene maslaca 117 % više od razine javne intervencije. Razlika između cijena mliječnih masti i mliječnih bjelančevina veća je nego ikad. Omjer između cijene maslaca i cijene obranog mlijeka u prahu u razdoblju 2017.–2018. utrostručen je u odnosu na razine u razdoblju 2007.–2016. Istovremeno su cijene sirovog mlijeka koje se plaćaju poljoprivrednicima u prosjeku bile iznad 34 c/kg (više od prosjeka u posljednjih pet godina).
               
               
                  Postojeći postupak omogućio je izbjegavanje neopravdanog otkupa 109 000 tona obranog mlijeka u prahu (čime bi se još više povećale postojeće zalihe).
               
               
                  Budući da se uvjeti na tržištu nisu znatno promijenili i da iskustvo stečeno u 2018. dokazuje ispravnost tog pristupa, prikladno je ponoviti inicijativu i postaviti nulu kao gornju granicu u 2019.
               
               
                  Kako bi se subjektima na tržištu omogućilo da se pravovremeno informiraju prije početka sljedećeg razdoblja interventnog otkupa, ova bi Uredba trebala stupiti na snagu sljedećeg dana od dana njezine objave.
               
            
            
               •Dosljednost s postojećim odredbama politike u određenom području
            
            
               
                  Ovaj je prijedlog u skladu s duhom zajedničke organizacije tržišta poljoprivrednih proizvoda čiji je cilj stabilizacija tržišta i osiguranje primjerenog životnog standarda poljoprivredne zajednice.
               
               
                  Prijedlog je u skladu s člankom 43. stavkom 3. UFEU-a kojim Vijeće, na prijedlog Komisije, usvaja mjere o utvrđivanju cijena, nameta, potpora i količinskih ograničenja te o utvrđivanju i raspodjeli mogućnosti ribolova.
               
            
            
               •Dosljednost u odnosu na druge politike Unije
            
            
               
                  Nije primjenjivo.
               
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               
                  Članak 43. stavak 3. Ugovora o funkcioniranju Europske unije.
               
            
            
               •Supsidijarnost (za neisključivu nadležnost) 
            
         
         
            
               
                  Ovaj je prijedlog u zajedničkoj nadležnosti EU-a i država članica i u skladu je s načelom supsidijarnosti.
               
            
            
               •Proporcionalnost
            
            
               
                  Prijedlog je u skladu s načelom proporcionalnosti.
               
            
            
               •Odabir instrumenta
            
            
               
                  Nije primjenjivo.
               
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               •Ex post evaluacija/provjera primjerenosti postojećeg zakonodavstva
            
            
               
                  Nije primjenjivo.
               
            
            
               •Savjetovanja s dionicima
            
            
               
                  Nije primjenjivo.
               
            
            
               •Prikupljanje i primjena stručnih znanja
            
            
               
                  Nije primjenjivo.
               
            
            
               •Procjena učinka
            
            
               
                  Nije primjenjivo.
               
            
            
               •Primjerenost propisa i pojednostavljivanje
            
            
               
                  Nije primjenjivo.
               
            
            
               •Temeljna prava
            
            
               
                  Nije primjenjivo.
               
            
            
               4.UTJECAJ NA PRORAČUN
            
            
               
                  Financijski učinak ovisi o količinama/cijenama obranog mlijeka u prahu (OMP) u ponudi i prihvaćenim količinama/cijenama između ožujka i rujna 2019., što ovisi o razvoju situacije na tržištu OMP-a.
               
            
         
         
            
               5.OSTALI DIJELOVI
            
            
               •Planovi provedbe i mehanizmi praćenja, evaluacije i izvješćivanja
            
            
               
                  Nije primjenjivo.
               
            
            
               •Dokumenti s obrazloženjima (za direktive)
            
            
               
                  Nije primjenjivo.
               
            
            
               •Detaljno obrazloženje posebnih odredbi prijedloga
            
            
               
                  Nije primjenjivo.
               
            
            
               2018/0286 (NLE)
            
            
               Prijedlog
            
            
               UREDBE VIJEĆA
            
            
               o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu količinskog ograničenja za otkup obranog mlijeka u prahu
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 43. stavak 3.,
            
            
               uzimajući u obzir prijedlog Europske komisije,
            
            
               budući da:
            
            
               (1)Člankom 3. Uredbe Vijeća (EU) br. 1370/2013
                  1
                utvrđeno je količinsko ograničenje za otkup obranog mlijeka u prahu po fiksnoj cijeni iz članka 2. te uredbe. Kada se dosegne to ograničenje, otkup se vrši putem natječajnog postupka kako bi se utvrdila maksimalna otkupna cijena.
            
            
               (2)Uredbom Vijeća (EU) 2018/147
                  2
                izmijenjena je Uredba (EU) br. 1370/2013 utvrđivanjem količinskog ograničenja za otkup obranog mlijeka u prahu po fiksnoj cijeni na nulu za godinu 2018. To je učinjeno kako bi se izbjegao otkup obranog mlijeka u prahu po fiksnoj cijeni u situaciji kad to ne bi bilo u skladu s ciljevima sigurnosne mreže.
            
            
               (3)U sektoru mlijeka i mliječnih proizvoda i dalje postoji jaz između cijena mliječnih masti i mliječnih bjelančevina. U 2018. cijene obranog mlijeka u prahu na tržištu Unije ostale su ispod razine javne intervencije, dok su cijene maslaca više nego dvostruko veće od razine javne intervencije.
            
            
               (4)Cijene sirovog mlijeka koje se plaćaju poljoprivrednicima u 2018. su na razini koja proizvodnju mlijeka čini isplativom zbog trenutačno snažne potražnje za maslacem i sirom usprkos relativno niskim cijenama mliječnih bjelančevina. Provedbom javne intervencije 2018. u okviru natječajnog postupka nije spriječeno zadržavanje cijena sirovog mlijeka na tim razinama.
            
            
               (5)U 2019. ne očekuju se znatne promjene temeljnih parametara tržišta mlijeka i mliječnih proizvoda u pogledu ponude, potražnje i razvoja cijena, osobito u pogledu jaza između cijena mliječnih masti i mliječnih bjelančevina. Stoga je prikladno utvrditi nulu kao količinsko ograničenje za godinu 2019. za otkup obranog mlijeka u prahu po fiksnoj cijeni.
            
         
         
            
               (6)Uredbu (EU) br. 1370/2013 trebalo bi stoga na odgovarajući način izmijeniti.
            
            
               (7)Kako bi se osiguralo da privremena mjera predviđena u ovoj Uredbi ima neposredan utjecaj na tržište i subjektima na tržištu omogućilo da se pravovremeno informiraju prije početka sljedećeg razdoblja interventnog otkupa, ova Uredba trebala bi stupiti na snagu sljedećeg dana od dana objave,
            
            
               DONIJELO JE OVU UREDBU:
            
            
               Članak 1.
            
            
               U članku 3. stavku 1. Uredbe (EU) br. 1370/2013 dodaje se sljedeći četvrti podstavak:
            
            
               „Odstupajući od prvog podstavka, u 2019. količinsko ograničenje za otkup obranog mlijeka u prahu po fiksnoj cijeni iznosi 0 tona.”.
            
            
               Članak 2.
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
            
               
            
               ZAKONODAVNI FINANCIJSKI IZVJEŠTAJ
            
            
                     
                        FINANCIJSKI IZVJEŠTAJ
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        DATUM: 1.6.2018.
                     
                     
                  
               
                     
                        1.
                     
                  
                  
                     
                        NASLOV PRORAČUNA:
                     
                     
                        Vidjeti predviđeni proračun u nastavku.
                     
                     
                     
                     
                        05 02 12 02 (mjere skladištenja obranog mlijeka u prahu)
                     
                     
                  
                  
                     
                        ODOBRENA SREDSTVA:
                     
                     
                     
                     
                     
                        Proračun za 2018. 12 milijuna EUR; 
                     
                     
                        NP za 2019. 9 milijuna EUR
                     
                  
               
                     
                        2.
                     
                  
                  
                     
                        NASLOV:
                     
                     
                     
                        UREDBA VIJEĆA o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu količinskog ograničenja za otkup obranog mlijeka u prahu
                     
                  
               
                     
                        3.
                     
                  
                  
                     
                        PRAVNA OSNOVA:
                     
                     
                     
                        Članak 43. stavak 3. Ugovora o funkcioniranju Europske unije.
                     
                  
               
                     
                        4.
                     
                  
                  
                     
                        CILJEVI:
                     
                     
                        izbjegavanje otkupa obranog mlijeka u prahu po fiksnoj cijeni ako to nije neophodno za postizanje ciljeva sigurnosne mreže zbog visokih cijena drugih mliječnih proizvoda. Javna intervencija za obrano mlijeko u prahu trebala bi se provoditi u okviru natječajnog postupka.
                     
                  
               
                     
                        5.
                     
                  
                  
                     
                        FINANCIJSKI UTJECAJ
                     
                  
                  
                     
                        FINANCIJSKA GODINA
                     
                     
                        2018.
                        
                           (u milijunima EUR)
                     
                  
                  
                     
                        FINANCIJSKA GODINA
                     
                     
                        2019.
                     
                     
                        (u milijunima EUR)
                     
                  
                  
                     
                        FINANCIJSKA GODINA
                     
                     
                        2020.
                     
                     
                        (u milijunima EUR)
                     
                  
               
                     
                        5.0
                     
                  
                  
                     
                        RASHODI
                     
                     
                        -
                              NA TERET PRORAČUNA EU-a
                           (POVRATI/INTERVENCIJE)
                     
                     
                        -
                              NACIONALNA TIJELA
                     
                     
                        -
                              OSTALO
                     
                  
                  
                     
                     
                        -
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        NAČIN IZRAČUNAVANJA:
                     
                     
                        Vidjeti napomene
                     
                  
               
                     
                        6.0
                     
                  
                  
                     
                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?
                     
                  
                  
                     
                        Nije primjenjivo
                     
                  
               
                     
                        6.1
                     
                  
                  
                     
                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?
                     
                  
                  
                     
                          Ne
                     
                  
               
                     
                        6.2
                     
                  
                  
                     
                        HOĆE LI BITI POTREBAN DODATNI PRORAČUN?
                     
                  
                  
                     
                        Ne
                     
                  
               
                     
                        6.3
                     
                  
                  
                     
                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?
                     
                  
                  
                     
                        Vidjeti napomenu
                     
                  
               
                     
                        NAPOMENE:
                     
                     
                     
                        Financijski utjecaj ovisi o količinama/cijenama obranog mlijeka u prahu u ponudi i prihvaćenim količinama/cijenama između ožujka i rujna 2019. U nacrtu proračuna za 2019. nisu predviđene nove količine obranog mlijeka u prahu za intervenciju.
                     
                  
               
         
         
            
                  
                     (1)
                  
                        Uredba Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (SL L 346, 20.12.2013., str. 12.).
               
               
                  
                     (2)
                  
                        Uredba Vijeća (EU) 2018/147 od 29. siječnja 2018. o izmjeni Uredbe (EU) br. 1370/2013 u pogledu količinskog ograničenja za otkup obranog mlijeka u prahu (SL L 26, 31.1.2018., str. 6.).